Public procurement notice: Contract Notice
Published: 2019-03-08
Buyer: Region Midtjylland
Country: DK
Contract type: Services
Procedure: Open procedure
CPV classification: 85121100: General practitioner services
Submission deadline: 2019-04-24

Technical requirements: Udbuddet vedrører den fulde drift af lægepraksis, herunder nødvendigt klinikpersonale, tilstrækkelig lægekapacitet i forhold til patienttal mv. Kvalitetsniveauet af driften er styret af overenskomsten, der altså som udgangspunkt bestemmer tilgængelighed, åbningstider mv. Bemærk dog, at klinikken ikke kan være ferielukket, da regionen betaler en fast årlig pris for at få patienterne behandlet efter behov.
Udbuddet omfatter drift af almen lægepraksis i Holstebro by med 2 lægekapaciteter. Der er pr. 1.2.2019 tilmeldt 2 955 patienter til klinikken.
Lægepraksis kan efter aftale med ejer af huset (afgående læge) drives fra de nuværende kliniklokaler på Danmarksgade 22, 7500 Holstebro. Det er dog ikke et krav, at klinikken drives fra de nuværende lokaler. Såfremt andre lokaler vælges, skal de leve op til overenskomstens krav samt være beliggende i Holstebro by.
Der udbydes en 3-årig kontrakt med mulighed for forlængelse i 1 år. Bemærk, at der er krav om virksomhedsoverdragelse af medarbejdere.
Udbudsmaterialet, herunder udbudsbetingelserne, offentliggøres via det internetbaserede eSourcing-system, CTM fra EU-Supply. Således kan udbudsmaterialet, herunder evt. rettelsesblade, downloades via https://eu.eu-supply.com/ctm/supplier/publictenders?B=REGIONMIDT Al kommunikation vedrørende dette udbud skal foregå via EU-Supply i overensstemmelse med udbudsbetingelserne - og ikke via ordregivers ovenfor oplyste e-mail.
Adgang til udbudsmaterialet og deltagelse i udbuddet kræver online registrering i EU-Supply. Det er gratis at oprette sig som bruger i systemet. Efter registreringen logger Tilbudsgiver sig ind i øverste venstre hjørne. Herefter kommer der en oversigt over alle regionens udbud, og der klikkes på det relevante udbud, hvorefter udbudsmaterialet kommer frem, herunder de bilag, som skal afleveres som en del af det samlede tilbud.
Ved tekniske spørgsmål til brugen af systemet, kontakt venligst EU-Supply's Support på telefon 70 20 80 14 eller mail til dksupport@eu-supply.com
Spørgsmål til selve udbuddet skal stilles til ordregiver via spørgsmål/svar-modulet inde i systemet. Svar på disse spørgsmål offentliggøres i anonymiseret form i systemet, hvor de er tilgængelige for alle.
Detaljer om medarbejderne, som skal virksomhedsoverdrages, fremgår af Kontraktbilag 5, som kan rekvireres ved at skrive til Helle Slotsdal på e-mail: helle.slotsdal@stab.rm.dk
Udover de obligatoriske udelukkelsesgrunde i udbudslovens § 135 finder følgende af udbudslovens frivillige udelukkelsesgrunde anvendelse i nærværende udbud:
Konkurs, insolvens, tvangsakkord uden for konkurs, en situation, der svarer til konkurs i henhold til national ret, aktiver administreres af en kurator, eller erhvervsvirksomheden er indstillet, jf. Udbudslovens § 137, stk. 1, nr. 2.
Ordregiver afholder et informationsmøde på det i tidsplanen anførte tidspunkt og sted, jf. udbudsbetingelserne. Frist for tilmelding fremgår ligeledes af udbudsbetingelserne.
Klage skal være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, og 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere.
Samtidig med klagens fremsendelse til Klagenævnet for Udbud skal klageren sende en kopi af klagen med bilag til Ordregiveren, gerne pr. e-mail.